ZAPISNIK
sa 2. sjednice Vijeća Mjesnog odbora Vidovec,
održane 20. srpnja 2021.
u MS Vidovec, Vidovec 31 sa početkom u 19 sati
 
NAZOČNI ČLANOVI:
Bernarda Hukman, Mario Komušar, Josip Huzanić, Božidar Jambrešić
NE NAZOČNI ČLANOVI: Đurđica Todić (ispričana)
 
Predsjedava: Božidar Jambrešić
Zapisnik vodi: Josip Huzanić
 
Predsjednik konstatira da je prisutno 4 od 5 članova Vijeća, što znači da Vijeće može pravovaljano odlučivati te otvara 2. sjednicu Vijeća Mjesnog odbora Vidovec.
 Na prijedlog predsjednika Vijeće jednoglasno utvrđuje sljedeći


DNEVNI RED:

1. [bookmark: _Hlk77699631]Tekuća problematika
1. Zahtjev za korištenje prostora 
1. Pitanja, prijedlozi i obavijesti



Ad. 1 	Tekuća problematika

Predsjednik obavještava Vijeće o aktivnostima od konstituirajuće sjednice do danas.
Održano je 6 koordinacija u Vijeću gradske četvrti Podsljeme. Koordinacije su održane s predstavnicima ZET-a, Vodoopskrba i odvodnja d.o.o. te policije. Utvrđeno je da sve akcije idu po planu donesenom u prošlom sazivu Vijeća. Neke od važnijih akcija koje bi se realizirale u 2022.godini su:
1. Kanalizacija do Ulice Motiki i Ulica Motiki, te istočni dio Vidovca koju financira Vodoopskrba i odvodnja d.o.o
2. Kanalizacija u Ulici Površnica koju financira GČ Podsljeme
3. Zaštita za betonski zid na igralištu kod škole

Tražen je split klima uređaj za prostor MO Vidovec zbog lakšeg zagrijavanja prostora, a ujedno i uštede energije. Isti nije odobren.
Predsjednik je s gđom. Panenić obišao potresom pogođene stanovnike Markuševečkog Popovca koji su najteže stradali u potresu. 
U prethodnom tjednu obavljeno je strojno čišćenje živice i raslinja na području MO Vidovec uz prometnice u visini 1m. Predsjednik je navodi da vijećnici obavijeste sugrađane da ostatak čišćenja moraju obaviti sami.


Ad.2	Zahtjev za korištenje prostora

Zahtjev za korištenje prostora predala je politička stranka BM 365 - Stranka rada i solidarnosti u terminu srijedom od 19-20h.
U raspravi u kojoj sudjeluju svi prisutni zatečena su oprečna mišljenja. Budući da se radi o novom sazivu Vijeća MO Vidovec g. Huzanić predlaže da se raspored korištenja prostora organizira na način da u jednom danu bude više korisnika. Kao razlog navodi da se zimi prostor zagrijava termo akumulacionom peći koju je potrebno uključiti dan ranije, čime se povećava potrošnja struje.

Predsjednik daje na glasanje te  je utvrđeno da prijedlog za korištenje prostora nije prošao jer su dva člana B. Hukman i M. Komušar  glasali za prijedlog, dok su B. Jambrešić i J. Huzanić glasali protiv.
Predsjednik zaključuje da će se političkoj stranci BM 365 - Stranka rada i solidarnosti ponuditi drugi termin i o tome glasati na sljedećoj sjednici.
 

Ad.3 Pitanja, prijedlozi i obavijesti

  J. Huzanić predlaže da se na oglasnim pločama izvjese kontakt podaci članova vijeća kako bi sugrađani mogli plasirati prijedloge i probleme.
Predsjednik dodaje da bi petkom od 18-19 h bilo dežurstvo vijećnika u prostoru MO Vidovec.

U raspravi sudjeluju svi vijećnici, a prijedlozi su prihvaćeni uz sugestiju da se na jesen promijeni termin dežurstva ukoliko se utvrdi bolji termin. 

Sjednica završava u 19.30 sati


KLASA: 026-02/21-002/1232
[bookmark: _GoBack]URBROJ: 251-06-11-205-21-2
U Zagrebu, 20. srpnja 2021.


Zapisnik sastavila:
Josip Huzanić
      

Predsjednik MO Vidovec: 
Božidar Jambrešić

